Tesla (selskap)

Tesla, Inc. (tidligere Tesla Motors, Inc.) er et amerikansk AI, robotaxi, bil-, lastebil-, programvare-, robotikk- og energiselskap. Selskapet er oppkalt etter Nikola Tesla. 

Tesla produserer i dag mest elbiler og batteripakker til kommersiell og privat bruk, men også noe solcellepaneler og solcelle-takstein.    

Per september 2025 hadde selskapet en markedsverdi på 1.322 milliarder amerikanske dollar.   

 Historie 
Ingeniørene Martin Eberhard og Marc Tarpenning startet virksomheten i 2003 i San Carlos i California. I 2004 engasjerte Elon Musk seg i selskapets drift med finansiell bistand fra blant andre Sergey Brin og Larry Page.

I 2006 lanserte de toseteren Tesla Roadster som ble bygget hos Lotus i England. I 2012 kom Tesla Model S, en stor 5/7-seters sedan. Tredje modell var Tesla Model X (2015–), en SUV med firehjulsdrift. Fjerde modell Tesla Model 3 (2018–) er en noe mindre, knappeløs variant, bygd på et chassis som også brukes i Tesla Model Y (2020–).

Tesla Semi Truck er en elektrisk lastebil under utvikling, og ser ut til å lanseres i løpet av Q4 2025. 

Tesla Cybertruck ble lansert 21. november 2019. Lanseringen tiltrakk seg mye oppmerksomhet på grunn av bilens utseende, men mest etter en flause hvor bilens vindu knuste da sjefsdesigner hos Tesla Franz von Holzhausen kastet en stålball mot det for å demonstrere hvor solid glasset var. Tesla beskriver trucken slik: «bedre funksjonalitet enn en pick-up, og med mer ytelse enn en sportsbil». Ifølge Tesla skal den kunne akselerere fra 0-60 mph på 2,9 s, ha en rekkevidde på opptil 500 miles (804 km) og kunne taue mer enn 6,35 tonn. De første eksemplarene av Cybertruck ble levert i November 2023.

Det meste av bilproduksjonen finner sted i Fremont i California. Selskapet lager også batterier og andre deler ved fabrikken «Giga Nevada» (bygd i 2014). Batteriproduksjon skjer også ved «Giga New York» (åpnet 2017). «Giga Shanghai» var høsten 2020 forventet å starte sin produksjon av Model 3 mot slutten av 2020.Tesla Plans to Start Shipping Out Cars Made at Shanghai Gigafactory fra bloomberg.com den 11. september 2020.

Batterifabrikken «Giga Berlin» var høsten 2020 forventet å åpne i 2021. Fabrikken i Berlin ble imidlertid først åpnet 22. mars 2022.

Høsten 2020 var det også forventet at Tesla Cybertruck og Tesla Semi skulle lages ved «Giga Texas» i Austin (som var forventet å åpne i 2021). Også fabrikken i Texas åpnet senere enn forventet; Giga Texas ble innviet 8. april 2022.

Tesla Model Y ble verdens mest solgte bil i årene 2023 og 2024 med henholdsvis 1,22 og 1,09 millioner solgte eksemplarer. 

Norge
I februar 2018 var det registrert  Tesla-biler i Norge, og 8460 av disse var nye i 2017. Det fantes i Norge 11 servicesentre og 14 mobile verksteder per februar 2018.

I 2019 var Tesla Model 3 den mest solgte bilen i Norge, med  nye registreringer. Dette gjorde Tesla til det mest solgte bilmerket i 2019. I 2020 ble Tesla Model 3 landets nest mest solgte bilmodell, med 7770 enheter. Den 9. mars 2020 ble Tesla nr.  registrert i Norge.

Referanser

 Eksterne lenker 

 Statistikk over Tesla registrert i Norge


Kategori:Selskaper etablert i 2003
Kategori:Bilprodusenter fra USA